**TAVASZVÁRÓ FOGLALKOZÁS**

Kedves Szülők!

Még nincs késő! Hat hónap van gyermekük iskolába kerüléséig, és ez nagyon sok mindenre elegendő.

Márciusi foglalkozásunkon a finommotorika fejlesztése kerül középpontba. Nem azt kérjük, hogy gyakorolják gyermekükkel az írást, ennél sokkal játékosabb módon elérhetjük célunkat.

Mi mindenre képes egy 5-6 éves gyermek a kezével:

* helyesen tartja a ceruzát,
* le tudja másolni (írni) nyomtatott nagy betűkkel a nevét,
* tud háromszöget rajzolni,
* emberábrázolásán legalább 10 féle testrész látható (pl. fej, nyak, törzs, láb, szem, száj, fül, kar),
* képes bekötni a cipőfűzőjét,
* kulccsal be- és ki tud zárni egy ajtót,
* képes késsel-villával enni,
* teljesen önállóan felöltözik,
* rajzai részletgazdagok,
* ollóval bármilyen alakzatot kivág a vonal mentén úgy, hogy a papírt forgatja, nem a kezét.

Forrás: <https://skillo.hu/finommotorika-fejlodese-0-6-eves-korig/>

Ha netán mégse menne valamelyik a fentiek közül, semmi pánik, van még rá fél év, hogy elsajátítsa gyermekük. Segítségül szeretnénk néhány játékos ötletet adni a finommotorika fejlesztéséhez. Megígérjük, a gyerekek semmit nem fognak észrevenni abból, hogy „fejlesztés folyik”. ☺



**KEDVES GYEREKEK!**

Köszönjük szépen a sok fényképet, melyet farsang alkalmából küldtetek! Mindenkié remekül sikerült!

Mivel megérkezett a várva várt tavasz, márciusi foglalkozásunkon tavaszi ötleteket hoztunk nektek. Sajnos még mindig nem találkozhatunk személyesen, így otthon tudjátok elkészíteni a következő alkotásokat is.

A fotókat ezúttal is a már jól ismert e-mail címre várjuk március végéig: [elsosleszek@csikisuli.com](mailto:elsosleszek@csikisuli.com)

KALANDRA FEL!

Találjátok ki, melyik virágról szól a következő vers!

**Aranyosi Ervin: A tavasz hírnöke**

**Apró szirmok, hófehérek,  
tisztaságuk, mint a hó.  
Rég várt, kedves jövevények,  
tavaszt hívó, akaró!  
Apró postás, zöld ruhában.  
Ő a teljes üzenet:  
– Ébredezik már a tavasz,  
közeleg a kikelet!**


Biztosan kitaláltátok, melyik virágról szólt a vers. Ha mégsem, segítünk:




Hóvirág

**Alkossatok velünk!**

A fotókat ezúttal is a már jól ismert e-mail címre várjuk: [elsosleszek@csikisuli.com](mailto:elsosleszek@csikisuli.com)




1. Rajzoljatok az ujjatokkal tálcára kiborított lisztbe vagy grízbe bármit, ami a tavaszról eszetekbe jut!
2. Készítsetek képet a gyurmázólapra! Nyomkodjatok szét gyurmát a lapon úgy, hogy ne menjetek ki a vonalból. (A gyurmázólapokat megtaláljátok az iskola portáján, ahol a farsangi álarcok is voltak, jelszó ellenében elvihetitek. Jelszó: Elsős leszek!)   
   A lapot többször is használhatjátok, ha felszeditek róla a gyurmát.



1. Ragasszatok mozaik képet! Először rajzold meg a képet, majd ragassz rá összetépett, színes papírdarabkákat!

Jó szórakozást a munkához! ☺

További remek játékötletet találhattok ebben a listában.



Forrás: <https://www.facebook.com/mokastanitas/posts/3705638759557532>

Áprilisban újabb játékokkal, húsvéti kézműveskedéssel jelentkezünk!

Andi néni, Kati néni, Ildikó néni és Szilárd bácsi